Z A P I S N I K
 
24. sjednice Vijeća Mjesnog odbora Mlinovi,
održane u četvrtak 25. svibnja 2023.
u MO Mlinovi, Jahorinska 5,
s početkom u 18.00 sati 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Zlatko Domljan, član Vijeća

Nenazočni  članovi Vijeća:
Gordan Vergles, član Vijeća

Ostali prisutni:
Goran Rogić, GU za mjesnu samoupravu, civilnu zaštitu i sigurnost

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća konstatira da je na sjednici prisutno 4 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
            Predsjednik Vijeća daje na glasanje zapisnik sa 23. sjednice koji je jednoglasno prihvaćen.
             Predsjednik Vijeća daje na glasanje dnevni red koji je  jednoglasno prihvaćen.
             Na sjednici je prisutan Goran Rogić iz Gradske četvrti Podsljeme.
              


DNEVNI RED:


1. Pravila MO Mlinovi – donošenje
2. Poslovnik MO Mlinovi - donošenje
3. Tekuća problematika 

1) Pravila MO Mlinovi – donošenje

Nakon provedene rasprave VMO Mlinovi jednoglasno donosi zaključak da je suzdržano vezano uz izmjene Pravila MO Mlinovi. 

2) Poslovnik o radu MO Mlinovi - donošenje

Nakon provedene rasprave VMO Mlinovi jednoglasno donosi zaključak da je suzdržano  vezano uz izmjene Poslovnika o radu MO Mlinovi. 

3) Tekuća problematika

3.1. Predsjednik Vijeća izvještava vezano za spomenik poginulim i nestalim braniteljima Domovinskog rata sa područja Mlinova da se Povjerenstvo za ploče za označavanje imena ulica i trgova, spomenike, skulpture, spomen ploče, sakralna obilježja i umjetničke instalacije Gradske skupštine Grada Zagreba (dalje: Povjerenstvo) trebalo povratno javiti nakon što se konzultiraju s Ministarstvom branitelja i ispitaju da li je moguće postavljanje spomenika varijanta golubice, ovisno o tome da li je zaštićen kao intelektualno vlasništvo.  Goran Rogić izvještava da službeno na mail nije ništa dobio. Prema neslužbenoj informaciji trebati će se ići u novi projekt. 
3.2. Predsjednik Vijeća izvještava da je iscrtan pješački prijelaz na lokaciji Mlinovi 120.
3.3. Predsjednik Vijeća izvještava u vezi zahtjeva za produženjem signala na semaforu kod dućana Spar da je dobio negativan odgovor MUP-a. 
3.4. Predsjednik Vijeća izvještava da je poslao mail Zrinjevcu sa zahtjevom za košnju trave na zelenim površinama.
3.5. Predsjednik Vijeća izvještava da je poslao zahtjev za rasvjetu na Šumskim stubama.

3.6. Predsjednik Vijeća izvještava da je poslao zahtjev za promjenu brave na ulaznim vratima zgrade mjesne samouprave, Jahorinska 5.

3.7. Goran Rogić izvještava da je GČP dobila rješenje Grada kojim se odobrava privatnom investitoru koji gradi kuću (na početku ulice Mlinovi nakon mosta preko potoka s lijeve strane), da zauzme dio nogostupa na maksimalno 60 dana radi pristupa mehanizacije gradilištu budući da nema pristupa iz Jahorinske ulice (zbog potoka) nego samo s prednje strane (ulica Mlinovi).

3.8. Goran Rogić izvještava vezano uz projekt izgradnje novog mostića preko potoka (s desne strane) procijenjene vrijednost 40.000 eura da se nitko nije javio na natječaj.

3.9. Predsjednik Vijeća izvještava da je intervenirao i riješio problem nesuglasice susjeda oko parkiranja u Durmitorskoj ulici.

3.10. Goran Rogić neslužbeno izvještava vezano uz postavljanje kamera na području MO Mlinovi da Grad trenutno ne ulaže u kamere jer su skupe. 

3.11. Goran Rogić izvještava i traži da uđe u zapisnik da na sljedećoj sjednici u lipnju VMO Mlinovi treba usvojiti prioritete za 2024. godinu zbog promjene termina donošenja planova koji idu uz proračun Grada krajem godine, kako bi Gradska četvrt mogla zatražiti troškovnike i na vrijeme imati sve spremno. Predlaže da se MO Mlinovi drži ovogodišnjeg okvira i doda nešto novo za što smatra da je važno za Mlinove.

3.12. Goran Rogić izvještava da će dječje igralište na Razgledu biti izgrađeno do kraja 2023. i da će biti postavljen trampolin na dječjem igralištu nasuprot dućana Spar.
 

Sjednica je završena u 18:39 sati.       


KLASA: 024-08/23-003/1017
URBROJ: 251-13-11-2/003-23-2
Zagreb, 25. svibnja 2023.    

Zapisnik obradila:
Mirela Gašpert Bertić 



                 Zapisnik sastavila:
	Silva Vresk, potpredsjednica Vijeća   
                                                                         
	    






                                                                                                               Predsjednik Vijeća
Mjesnog odbora Mlinovi
                                                                                                            Sendi Numan




